സഞ്ചാരമാര്ഗം നഷ്ടമാകുമോയെന്ന ആശങ്കയില് തുരുത്ത് നിവാസികള് ആലുവ: തുരുത്ത് നടപ്പാലം ഗ്രാമവാസികളെ സംബന്ധിച്ച് കേവലമൊരു സഞ്ചാരമാര്ഗമല്ല. അതിലുപരി അതൊരു വികാരമാണ്, തങ്ങളുടെ അഭിമാനവും. ജീവന് പണയംെവച്ച് ഗ്രാമീണര് നേടിയെടുത്ത അവകാശമായിരുന്നു ഈ സഞ്ചാരമാര്ഗം. പെരിയാറിനാലും കൈവഴികളാലും ചുറ്റപ്പെട്ട തുരുത്തില്നിന്ന് പുറംലോകത്തേക്ക് പോകാന് കടത്തുമാത്രമായിരുന്നു നാട്ടുകാരുടെ ഏക ആശ്രയം. ഒരുകാലത്ത് യാത്രചരക്ക് വഞ്ചിെയയും കെട്ടുവള്ളങ്ങെളയും ആശ്രയിച്ചിരുന്ന തുരുത്തുകാര്ക്ക് ആലുവ നഗരത്തിലേക്കുള്ള മറ്റൊരു യാത്രമാര്ഗമായിരുന്നു റെയില്വേ പാലം. റെയില്വേ പാലത്തിലെ ട്രാക്കിനിടയിെല ഒന്നരയടി മാത്രം വീതിയുള്ള തകര ഷീറ്റിലൂടെ ജീവന് പണയംവെച്ചാണ് നാട്ടുകാര് ആലുവയിലേക്ക് നടന്നിരുന്നത്. കുതിച്ചു പാഞ്ഞെത്തിയ ട്രെയിനു മുന്നില് പലപ്പോഴും തുരുത്ത് വാസികളില് പലര്ക്കും ജീവന് ബലികഴിക്കേണ്ടി വന്നിട്ടുണ്ട്. ട്രെയിന് തട്ടി മരിക്കാന് ഇഷ്ടമില്ലാത്തവര് പെരിയാറില് ചാടി മരണം വരിച്ചു. ഇതിന് പരിഹാരം റെയില്വേ പാലത്തിന് സമാന്തരമായി ഒരു നടപ്പാലം മാത്രമാണെന്ന ആശയം ഇതിനിടയില് പൊന്തിവന്നു. റെയില്വേ നടപ്പാലമെന്ന ആശയം മനസ്സില് കൊണ്ടുനടന്ന നാട്ടുകാര് 1957 മുതല് ഇതിനായി പ്രയത്നം ആരംഭിച്ചു. 1979ല് റെയില്വേ പാലത്തിലൂടെ നടക്കുകയായിരുന്ന പൂക്കുഞ്ഞ് സാഹിബ് ട്രെയിന് തട്ടി മരിച്ചതോടെ ഫുട്പാത്ത് നിര്മിച്ചേ മതിയാകൂ എന്ന നിലയിലെത്തി. ജനങ്ങള് രണ്ടും കല്പിച്ച് പാലം യാഥാര്ഥ്യമാക്കാന് സമരരംഗത്തേക്ക് ഇറങ്ങിത്തിരിച്ചു. ട്രെയിന് തട്ടി മരിക്കുന്നതിലും നല്ലത് സമരം ചെയ്ത് രക്തസാക്ഷിയാകുന്നതാണെന്ന് അവര് തീരുമാനിച്ചു. സഞ്ചാര സ്വാതന്ത്രത്തിനായി തുരുത്ത് നിവാസികള് ഒന്നടങ്കം സമരഭൂമിയിലേക്ക് എടുത്തുചാടിയത് 1980ലാണ്. റെയില്വേ പാലത്തിന് സമാന്തരമായി കാല്നടപ്പാത വേണമെന്നായിരുന്നു തുരുത്തുകാരുടെ ആവശ്യം. ഇതിനായി ചീറിപ്പാഞ്ഞെത്തിയ ട്രെയിനു മുന്നില് ഒരുനാട് ഒന്നടങ്കം അണിനിരന്നു. ആലുവയില് പഠിച്ചിരുന്ന വിദ്യാര്ഥികളായിരുന്നു സമരം നയിച്ചവരില് ഏറെയും. സമിതി നേതാക്കളായ ഒ.ആര്. രാമചന്ദ്രന് കര്ത്ത, മുഹമ്മദ് ഈട്ടുങ്കല്, ഗോപാലകൃഷ്ണന് പാപ്പാളി, ടി.കെ. ഹൈദ്രോസ്, കിഴക്കേവീട്ടില് രാമചന്ദ്രന്, എ.കെ. മുഹമ്മദാലി, പി.എ. അലിയാര് എന്നിവരായിരുന്നു സമരനേതാക്കള്. എന്നാല്, റെയില്വേ അധികൃതരുമായി നടത്തിയ ചര്ച്ചകളൊന്നും ഫലം കണ്ടില്ല. ഇതോടെ സമരത്തിെന്റ ഗതിമാറി. പ്രത്യക്ഷ സമരവുമായി രംഗത്തിറങ്ങാന് നാട്ടുകാര് തീരുമാനിച്ചു. ഇതിെന്റ ഭാഗമായി റെയില്വേ നടപ്പാലത്തിനായി ട്രെയിന് തടയല് സമരം നടത്താമെന്ന ആശയം ഉയര്ന്നുവന്നു. ഇതിെന്റ ഭാഗമായി അടുത്ത ദിവസം പാലത്തിനോടടുത്ത ചൊവ്വര റെയില്വേ സ്റ്റേഷനില്നിന്ന് ഷൊര്ണൂര്കൊച്ചിന് എക്സ്പ്രസ് നീങ്ങിത്തുടങ്ങിയപ്പോള് ട്രെയിന് മുന്നോട്ട് പോകരുതെന്ന് സമരക്കാര് നിര്ദേശം നല്കി. എക്സ്പ്രസ് വിജയന് എന്നയാള് എന്ജിന് കാബിനില് കയറി ഡ്രൈവറെയും സഹായികളേയും ട്രെയിന് മുന്നോട്ട് കൊണ്ടുപോകുന്നത് നിരുത്സാഹപ്പെടുത്തി. ഇത് അവഗണിച്ചതോടെ സമരക്കാര്തന്നെ ട്രെയിെന്റ നിയന്ത്രണം ഏറ്റെടുത്തു. അവര് കല്ക്കരി വണ്ടിയിലെ തീ ക്രമേണ അണച്ചുകൊണ്ടിരുന്നു. ഇതിനിെട റെയില്വേ പാലത്തില് തുരുത്ത് നിവാസികള് ജീവന് പണയംെവച്ച് കുത്തിയിരിക്കുകയായിരുന്നു. തീ അണക്കല് വിജയിച്ചതിനാല് സ്ത്രീകള്ക്കും കുട്ടികള്ക്കും തൊട്ടരികില് തീവണ്ടി നിന്നു. ഇതോടെയാണ് റെയില്വേ അധികൃതര് കണ്ണുതുറന്നത്. പിന്നീട് ചര്ച്ചക്ക് തയാറായ അധികാരികള് തുരുത്തുകാര്ക്ക് നടപ്പാലം നിര്മിച്ചു നല്കാന് തീരുമാനിച്ചു. 1980ല്തന്നെ നടപ്പാലം നിര്മിച്ചു നല്കി. രാജ്യത്ത് റെയിലിനു സമാന്തരമായി ജനകീയ രീതിയില് നേടിയെടുത്ത ആദ്യത്തെ നടപ്പാലമായി തുരുത്ത് റെയില്വേ നടപ്പാലം. തുരുത്ത്, കിഴക്കേദേശം, പുറയാര്, ഗാന്ധിപുരം തുടങ്ങിയ ഗ്രാമങ്ങളിലുള്ളവര്ക്ക് വലിയ അനുഗ്രഹമാണ് ഈ പാലം. ഈ പ്രദേശങ്ങളിലുള്ളവര് പ്രധാനമായും ആലുവ നഗരത്തെയാണ് ആശ്രയിക്കുന്നത്. അതിനാല് തന്നെ നൂറുകണക്കിന് ആളുകളാണ് നിത്യേന പാലം വഴി നഗരത്തിലേക്ക് വരുന്നത്.പണം അടക്കേണ്ട കാര്യമില്ലെന്ന് ചെങ്ങമനാട് പഞ്ചായത്ത്ആലുവ: റെയില്വേയുടെ പാലത്തിന് തങ്ങള് പണം അടക്കേണ്ട കാര്യമില്ലെന്ന് ചെങ്ങമനാട് പഞ്ചായത്ത് പ്രസിഡന്റ് സെബ മുഹമ്മദാലി മാധ്യമത്തോട് പറഞ്ഞു. പഞ്ചായത്ത് പണം അടക്കണമെന്ന് കാണിച്ച് റെയില്വേയുടെ കത്തൊന്നും ലഭിച്ചിരുന്നില്ല. പാലം അടക്കുന്നത് സംബന്ധിച്ച് പാലത്തില് ബോര്ഡ് െവച്ചതിനെ തുടര്ന്ന് ആ ഭാഗത്തെ വാര്ഡ് അംഗം നഹാസ് കളപ്പുരയില് റെയില്വേ അധികൃതരെ ബന്ധപ്പെട്ടിരുന്നു. ഇതേതുടര്ന്നാണ് നഗരസഭക്ക് നല്കിയ കത്തിെന്റ പകര്പ്പ് പഞ്ചായത്തില് അവര് എത്തിച്ചത്. റെയില്വേ പറയുന്ന ഭീമമായ തുക നല്കാന് പഞ്ചായത്തിനാകില്ല. അത് നല്കേണ്ട ബാധ്യതയും പഞ്ചായത്തിനില്ല. പാലവുമായി ബന്ധപ്പെട്ട് എം.പി, എം.എല്.എ എന്നിവരോട് കാര്യങ്ങള് ധരിപ്പിച്ചിട്ടുണ്ടെന്നും അവര് വ്യക്തമാക്കി. പാലത്തിെന്റ കാര്യത്തില് ഒരു ബാധ്യതയുമില്ലെന്നും അതിനാല് പണം അടക്കില്ലെന്നും നഗരസഭ ചെയര്മാന് എം.ഒ. ജോണ് കഴിഞ്ഞ ദിവസം മാധ്യമത്തോട് പറഞ്ഞിരുന്നു. പാലം അടച്ചിടുമെന്ന റെയില്വേയുടെ ഭീഷണിയെ നേരിടുമെന്നും അദ്ദേഹം വ്യക്തമാക്കിയിരുന്നു.